דניאל גולדנפוג

* ציור
* מופע

> תזכרו – השם הוא דניאל!
>
> דניאל בשיר: "השם הוא דניאל"

דניאל הוא/היא הפרטגוניסט של מחזמר האנימה והסושי חינם\*. הוא שחקן פוגים וחולם לזכות במקום הראשון באולימפוגיאדה, אבל מואשמת ברצח של אדם שלעכט ונאלצת לצאת למסע לטיהור שמה.

ברשות דניאל נמצא פוג הזהב האגדי, המאפשר לבעליו לנוע בין יקומים שונים.

המגדר של דניאל לא מובהק, ושאר הדמויות מתווכחות עליו באופן קבוע.

## מראה

לדניאל שיער חום חלק וקצר, עיניים חומות, וקומה נמוכה משאר הגיבורים.

דניאל לבוש/ה בג'קט כחול וקצר שרוולים עם פסים צהובים, מכנסיים אדומים רחבים עם עיטורי פסים שחורים וחגורות שונות, ונעלי ספורט חומות בעלות שרוכים אדומים. בידיו הוא עוטה כפפות חסרות אצבעות שחורות בעלות חור במרכז חלקן האחורי, וסביב זרועו השמאלית מלופף מעין סרט צהוב. על הראש שלו/ה כובע מצחיה אדום ולבן, חבוש הפוך(עם המצחיה לאחור). כל הבגדים שלו/ה רחבים ואי אפשר להסיק מהם את המגדר של דניאל.

## אישיות

דניאל שאפתנית ומלאת מרץ, ומאמינה שאם רק תעבוד קשה ותאמין בעצמה, היא תצליח בהכל. הוא מתרגש בקלות, מלא בטחון עצמי ונוטה לספר אנקדוטות מהרפתקאות העבר. אין לה בעיה להשוויץ.

במהלך המסע דניאל לוקח/ת את תפקיד ההנהגה של החבורה, מנהל/ת את רוב הדיבורים מול האוטקו והראשון/ה שמבין/ה איך להביס אותו. בכל המחזה יש לו/ה תפיסה מהירה של אנשים אחרים ותגובות מהירות

## עלילה

### סיפור רקע

דניאל למד/ה לשחק פוגים מסבא שלו/ה, והמטרה שלו/ה- להגיע למקום הראשון ולנצח באולימפוגיאדה- נקבעה. הוא/היא ניצח/ה בתחרויות רבות אך עוד לא הגיע/ה לטורניר הגדול. (השם הוא דניאל)

### במחזמר

בעקבות העלמותו של אדם שלעכט,  דניאל מוכרז/ה כחשוד/ה העיקרי/ת ברצח שלו. דניאל נעצר/ת על ידי המשטרה, והולך לבית כלא (השם הוא דניאל - רפריזה). שם, דניאל מדבר/ת עם הזייה של אדם שמסביר שהוא לא באמת מת. לאחר שההזייה נעלמת, דניאל פוגש/ת בזקן מסתורי שמגלה כי הוא/היא הגיבור מהנבואה, ועליו/ה לאסוף את שאר הגיבורים משאר העולמות. דניאל משתמש/ת בפוג הזהב שלו כדי לברוח ולעבור לעולם אחר.

דניאל מגיע/ה לעולם של קיוקו, שם קיוקו מצרפת אותו לחיפוש אחר איצ'ירו. במהלך החיפוש, עוברת לידם תלמידה שמזהירה אותם מדקסמול. קיוקו ודניאל בכל זאת ממשיכות, ופוגשות באיצ'ירו שטוקויאמי גנבה את ליבו. אחרי שהם נלחמים באיצ'ירו ומביסים אותו (בשם האהבה), הם מחליטים להמשיך במסע יחד במחשבה שאולי אדם וטוקויאמי נמצאים באותו המקום.

משם הם עוברים לעולם של קינו. שם הם עוזרים לו להביס את האנשים הצובעים על ביתו. קינו משתף את השניים בסיפור משפחתו (קינת קינו), ומצטרף אליהם כדי למצוא את אחיו.

בעולם הבא הם פוגשים את סושי, שצצה ממקום לא ידוע. הם נתפסים על ידי חיילים של אימפריית הרוע שחושבים אותם למרגלים. בהתחלה מנסים להפריד אותם לגברים ונשים, אבל בגלל שהחיילים לא מצליחים להחליט מה המגדר של דניאל, כולם נלקחים לכלא ביחד.

בכלא הם פוגשים את דנט, שמנסה לשחרר אותם אך נכשל ונכלא גם הוא. למזלם, סושי מצליחה להוציא אותם מהכלא (סושי שרה שיר שמח). הם בורחים יחד למחבוא הסודי של דנט, שם הם מתחילים לדבר (אז ככה) ומגלים שהמאסטר הזקן של כולם הוא אותו אדם. באותו הרגע, המאסטר הזקן מגיע וחושף את זהותו האמיתית - דקסמול. דקסמול מגלה לגיבורים שהוא הרג את חיילי אימפריית הרוע, בתגובה הגיבורים שואלים אם הוא יהרוג גם אותם. הוא עונה שלא והולך משם.

דניאל והחבורה ממשיכים לעולם הבא ומגיעים לחדר של האוטאקו. שם, הגיבורים פוגשים את דקסמול ונכנסים איתו לקרב בדרישה שישחרר את כל הנבלים שתפס. האוטאקו קוטע את הקרב, וחושף שהוא היה זה שאסף את כל הנבלים בעזרתו של דקסמול, ושעכשיו הוא גם אסף את כל הגיבורים ומתכוון להשאיר אותם אצלו בחדר (日本が一番). דניאל מציע/ה תחרות- אם האוטקו יוכל לנצח אותו/ה בקרב פוגים, דניאל תספר/יספר לו כל מה שירצה לדעת, ואם יפסיד, כולם חופשיים ללכת.

דניאל מנצח/ת בזכות הכוח שלו/ה כדמות ראשית באנימה, וכל הדמויות מתשחררות מאחיזתו של האוטאקו. (סוף כל הדרכים)

## מערכות יחסים

אדם שלעכט - יריב ותיק של דניאל. לפני המחזה הם התגנבו יחד לזירת אש התופת המרחפת, שם דניאל ניצח את אדם בקרב פוגים. לדברי דניאל, אדם היה עושה הכל כדי לנצח, אבל נגד דניאל עצמו/ה הוא לא רימה יותר מאחרים, ואפילו נשבע פעם אחת שלא רימה בכלל. דניאל נלחץ/ת מאוד לשמוע שאדם מת. הוא/היא הוזה את אדם בזמן שהוא/היא בכלא, ואדם יורד על הגובה של דניאל, ועל המצב הסוציו-אקונומי שלו/ה. בסוף המחזה אדם עוזר לדניאל לאסוף את הפוגים אחרי הקרב, והוא ודניאל מתחבקים בהתלהבות.

אדם משתמש בלשון פניה הוא/אתה בשביל דניאל.

דקסמול - בתא הכלא, דקסמול מעמיד פנים שהוא זקן מסתורי כדי לשכנע את דניאל לצאת למסע. נראה שדניאל מעריך/ה אותו אבל מוצא/ת אותו תמהוני במקצת. אחרי החשיפה דקסמול מתייחס לדניאל בבוז, ומכנה אותו/ה פראייר.

דקסמול פונה אל דניאל בלשון פניה מתחלפת.

קיוקו - קיוקו מקבלת את דניאל כחברה ברגע שהיא רואה אותו/ה. היא לא מבינה כל כך איך הפוגים יעילים בקרב, אבל זה לא מפריע לה להלחם לצד דניאל. דניאל עוצר/ת את קיוקו מלהדרדר לאלימות כמה פעמים במהלך המחזה, ולוקח/ת את השרביט שלה פעם אחת. שניהם מעירים בצורה חופשית על הדברים שהשניה עושה.

קיוקו פונה לדניאל בלשון נקבה, וכועסת על מי שמשתמש בלשון זכר.

קינו בוצורקשה - קינו ודניאל לא קרובים, אבל שורר בינהם כבוד הדדי. יחסו של קינו מעט קר לדניאל אחרי שדניאל מכנה את אשיטה "פסיכי", אבל סומך על דניאל מספיק כדי להפקיד את החרב שלו בידיו/ה.

קינו חושב שדניאל בן, אבל לא מתווכח על זה יותר מדי, אלא רק שואל בתמיהה.

סושי- דניאל מוצא/ת את סושי מוזרה, ותוהה ומביע/ה ביקורת על מעשיה מספר פעמים. סושי מביעה זעזוע על הסיפורים של דניאל על חבריו/ה.

סושי לא מדברת אל או על דניאל בצורה ממוגדרת.

דנט מרשל- דנט ודניאל לא הספיקו ליצור קשר משמעותי לפני סוף המחזמר. דניאל חושב/ת שהרובוטים של דנט מגניבים, ודנט מצידו חושב שהפוגים קטנים ולא משמעותיים.

דנט מתייחס למגדר של דניאל פעם אחת, ומביע תהייה עליו.

האוטאקו- כשהגיבורים מגיעים לחדר, האוטאקו לא מביע הרבה עניין בדניאל ומתמקד בעיקר בחברי הצוות האחרים. הוא מתמקד בדניאל רק אחרי שדניאל מעלה את השאלה האם הוא/היא בן או בת ותופס/ת את תשומת ליבו. דניאל לעומת זאת קולט/ת את האוטאקו ואיך להביס אותו די מהר, ואף מביע/ה הזדהות עם הרגשות שלו. דניאל מפחד/ת או חש/ה סלידה מהאוטאקו ונרתע/ת ממנו, אבל האוטאקו מחשיב אותו/ה כחבר/ה.

האוטאקו פונה לדניאל בלשון זכר.